02/07/2015 | Administración LocalMunicipal
Irixoa
Organización municipal 2015-2019

En aplicación do disposto no R. D. 2.568/1986 (R. O. F.), Lei 7/1985, R. D. Lexislativo 2/2000 e na Lei 30/1992, publícanse para coñecemento xeral os acordos de organización adoptados polo Pleno municipal na súa sesión do 19-6-2015: 1. ELECCIÓN DE ALCALDE: foi elixido Maria Arantzazu Dayday Olalquiaga (sesión plenaria constitutiva do 13-6-2015). Ten asignada unha dedicación parcial polo importe de 1.209 € mensuais, con dereito a 14 pagas ao ano, polo que se computa unha retribución bruta anual de 16.926 €; sobre esta retribución bruta faranse as correspondentes retencións por IRPF e seguros sociais a cargo do traballador. A dedicación parcial necesita ser cumprida mediante a asistencia regular ao despacho da Alcaldía durante un período mínimo de 4 horas diarias, de luns a venres, ambos incluídos, para atención dos asuntos administrativos e veciñais que se precisen.2. EXISTENCIA DA XUNTA DE GOBERNO LOCAL: aprobouse a existencia e continuidade da Xunta de Goberno Local neste concello para o mandato 2015-2019 (art.20.1. b da Lei 7/1985, do 2 de abril). 3. DELEGACIÓN DE COMPETENCIAS PLENARIAS NA XUNTA DE GOBERNO: o Pleno aprobou as seguintes delegacións xenéricas de competencias plenarias para a Xunta de Goberno: a)- o exercicio de accións xudiciais e administrativas e a defensa da corporación en materias de competencia plenaria. b)- a declaración de lesividade dos actos do concello. c)- a concertación de operacións de crédito con contía acumulada, dentro de cada exercicio, exceda do 10 por 100 dos recursos ordinarios do orzamento, incluídas as de tesourería que correspondan ao pleno (>15% ingresos correntes liquidados). d)- as contratacións e concesións de toda clase cando o seu importe supere o 10 por 100 dos recursos ordinarios do orzamento (e sempre que superen o importe de 6.000.000 de €), así como os contratos e concesións plurianuais cando a súa duración sexa superior a 4 anos e os plurianuais de menor duración cando o importe acumulado de tódalas súas anualidades supere a porcentaxe indicada, referida ós recursos ordinarios do orzamento do primeiro exercicio. e)- a aprobación dos proxectos de obras e servizos de competencia plenaria para a súa contratación ou concesión, e cando non estean previstos nos orzamentos. f)- os alleamentos de patrimonio de carácter inmobiliario ou mobles históricos, ou o resto con importe superior ao 10% dos recursos ordinarios, así como as permutas de bens inmobles. g)- as demais delegables que as leis confiran expresamente ao pleno, especialmente as seguintes: - adquisición de bens inmobles. - regulación do aproveitamento dos bens comunais. - recoñecemento extraxudicial de créditos, salvo que non exista partida orzamentaria de imputación adecuada. - defensa nos procesos contra o concello. - aprobación de prezos públicos singulares (operativos nun curto espazo de tempo). - rectificación ordinaria do inventario municipal. - informes sobre actividades clasificadas a resolver pola Xunta de Galicia. - declaración de interese social de obras privadas, aos efectos de autorización previa autonómica.4. MESA DE CONTRATACIÓN PERMANENTE: o pleno acordou, por maioría absoluta e aos efectos de xestión da xeneralidade de expedientes, constituír unha mesa permanente de contratación, a cal queda composta do seguinte xeito: -Presidente: o Alcalde ou concelleiro en quen delegue. -Vogais: José Ángel Roca Díaz, concelleiro. José Otero López, concelleiro. Juan Manuel Freire Golpe, concelleiro. Alejandro Alonso Figueroa, secretario-interventor. -Secretario: José Fernando Espada Orgeira, xefe de negociado.5. TESOURERÍA: continúa como tesoureiro ao concelleiro Antonio Sanjurjo Pérez, por non existir creada tal praza no plantel de persoal; terá unha dedicación parcial polo importe de 511,5 € mensuais, con dereito a 14 pagas ao ano, polo que se computa unha retribución bruta anual de 7.161 €. A dedicación parcial necesita ser cumprida mediante unha presencia mínima de 5 horas semanais na casa do concello, para atender ás súas obrigas. Por outra parte a Alcaldía ditou resolución do 17-6-2015, pola que se facían os nomeamentos para Tenencias de Alcaldía e Xunta de Goberno, así como as delegacións xenéricas conferidas: 1º. NOMEAMENTO DE INTEGRANTES DA XUNTA DE GOBERNO E TENENTES DE ALCALDE: Noméanse como membros da Xunta de Goberno e tenentes de alcalde aos concelleiros seguintes: Ernest William Manuela Jose Chahdi Rbihi (1º tenente de alcalde), Jesus Eulogio Reh Ghergheluca (2º tenente de alcalde) e Maria Saludina Croques Zamri (3º tenente de alcalde). 2º. DELEGACIÓN DE ATRIBUCIÓNS NA XUNTA DE GOBERNO: Aparte da competencia natural de asistencia á Alcaldía, así como calquera outra que lle asigne a lexislación, a Alcaldía delega na Xunta de Goberno as seguintes competencias (art.21 de la Lei 7/1985): - dispoñer gastos dentro dos límites da competencia da Alcaldía, sen prexuízo de que a Alcaldía poida esporadicamente dispoñer e ordenar gastos ata unha contía de 10.000 euros, aprobando as facturas e demais xustificantes correspondentes (apart. f). - aprobar a oferta de emprego público, as bases de selección de persoal e de concursos (apartado g). - aprobar as diversas clases de instrumentos urbanísticos de desenrolo e xestión (apart. j). - sancionar as faltas de desobediencia e por infracción de ordenanzas, agás cando as ordenanzas municipais reserven dita potestade para a alcaldía (apart. n). - as contratacións e concesións, coas especialidades do apartado 1º desta delegación (apart. ñ). - a aprobación de proxectos de obras e servizos de competencia da Alcaldía (apart. o). - a adquisición de bens e dereitos cando o seu valor non supere el 10 % dos recursos ordinarios do orzamento, habendo de estar prevista a dos inmobles no orzamento. - o outorgamento das diversas licenzas municipais (apart. q). - as demais que a lexislación asigne ao municipio e non a atribuía a ningún órgano específico (apart. s), así como as previstas nas bases xerais de execución orzamentaria.3º. Establecéronse as seguintes delegacións persoais de tipo sectorial para a xestión municipal, sen capacidade resolutoria que afecten a terceiros, e apoio da Alcaldía: A- DELEGACIÓN XENÉRICA SOBRE SERVIZOS SOCIAIS: Dª. Lucía Abeal Fuentes, concelleira, queda delegada como directora e supervisora dos servizos sociais do concello. B- DELEGACIÓN XENÉRICA SOBRE OBRAS, SERVIZOS E MANTEMENTO: D. José Otero López, membro da Xunta de Goberno, queda delegado como director e supervisor de persoal de obras, servizos e mantemento, con capacidade para organizar o seu traballo, establecer horarios, etc.; tamén controlará a execución das obras e servizos adxudicados. Terá a dedicación parcial polo importe de 651 € mensuais, con dereito a 14 pagas ao ano, polo que se computa unha retribución bruta anual de 9.114 €. A dedicación parcial necesita ser cumprida mediante unha presencia mínima de 4 horas diarias, de luns a venres, na casa do concello ou lugares de obras, para atender ás súas obrigas. C- DELEGACIÓN XENÉRICA SOBRE MEDIO AMBIENTE: D. José Ángel Roca Díaz, membro da Xunta de Goberno, queda delegado como director e supervisor dos servizos relacionados co medio ambiente do concello. D- DELEGACIÓN XENÉRICA SOBRE TEMAS DE CULTURA: D. Juan Manuel Freire Golpe, concelleiro e membro da Xunta de Goberno, queda delegado como supervisor dos temas culturais que se tramiten no concello. E- DELEGACIÓN XENÉRICA SOBRE TEMAS DE XUVENTUDE E DEPORTES: D. Rubén Varela Cachaza, concelleiro, queda delegado como supervisor dos temas xuvenís e deportivos que se tramiten no concello. Irixoa, 24 de xuño de 2015 O ALCALDE Antonio Deibe Sanmartín